Тоҙ кеше ғүмере өсөн дә, башҡа тере йәндәр өсөн дә бик мөһим. Ундағы хлор ионы тоҙ кислотаһыxa0— ашҡаҙан һутының мөһим компонентынxa0— етештереү өсөн төп материал булып тора. Натрий иондары башҡа элементтарҙың иондары менән бергә нервы импульстарын тапшырыуҙа, мускул сүстәренең ҡыҫҡарыуында ҡатнаша, шуға күрә уларҙың организмда етерлек концентрацияла булмауы дөйөм хәлһеҙлеккә, тиҙ арыуға һәм башҡа нервы-мускул ҡаҡшауына килтерә. Шул уҡ ваҡытта натрийҙың артыҡ булыуы шыйыҡсаның тотҡарланыуына һәм ҡан баҫымының күтәрелеүенә килтерә.